alibayram/wikipedia-40-langs huggingface dataset:
Jonathan Winters

Jonathan Harshman Winters III (rođen 11.11. 1925. u Daytonu) je američki fiolmski i televizijski glumac. Winters potječe od Valentinea Wintersa, osnivača lokalne banke Winters National Bank.

Nakon školovanja u Springfiledu i Vojnoj akademiji Culver, Jonathan se priključio marincima u dobi od 17 godina i za vrijeme drugog svjetskog rata sudjelovao u borbama na Južnom pacifiku. Nakon demobilizacije je studirao karikature na Daytonskom institutu za umjetnost, gdje je sreo Eileen Schauder, s kojom se vjenčao 1948.

Dok je studirao na Kenyon Collegeu u Gambieru počeo se baviti glumom i stand up komedijom. S vremenom je našao posao na radio-stanici WIZE u Springfieldu.

S vremenom je njegov humoristički talent počeo biti bilježen na gramofonskim pločama, a zatim i česta gostovanja na televizijskoj emisiji Tonight Show s Johnnyjem Carsonom. Slijedila je i filmska i televizijska karijera, od koje su 1960-ih najpoznatije one u fimovima It's a Mad, Mad, Mad, Mad World i The Loved One.

1970-ih je Winters imao vlastitu TV-emisiju The Wacky World of Jonathan Winters (1972-1974) a potom stekao popularnost kao Morkov sin Mearth u TV-serijiMork & Mindy. Robin Williams je zbog te serije Jonathana Wintersa nazvao svojim najvećim glumačkim uzorom.

Godine 1991. Winters je dobio Emmy za svoju ulogu u humorističkoj seriji Davis Rules.

Winters je, inače, prije nekoliko godina priznao da je 1961. doživio slom živaca i proveo nekoliko mjeseci u privatnoj duševnoj bolnici. Kasnije mu je dijagnosticiran bipolarni poremećaj.

Diskografija 
{| cellspacing=2
|-
|<UL>||The Wonderful World of Jonathan Winters||(1960, ponovno izdan 2003)
|-
|<UL>||Down To Earth||(1960)
|-
|<UL>||Here's Jonathan||(1961)
|-
|<UL>||Another Day, Another World||(1962)
|-
|<UL>||Jonathan Winters' Mad, Mad, Mad, Mad World||(1964)
|-
|<UL>||Whistle Stopping with Jonathan Winters||(1964)
|-
|<UL>||The Russians are Coming the Russians are Coming||(1966)
|-
|<UL>||Jonathan Winters...Wings it!|| (1969)
|-
|<UL>||Crank(y) Calls||(2000)
|-
|<UL>||Outpatients||(2000)
|-
|<UL>||Paul Bunyan||(2001)
|-
|<UL>||Stuff'n Nonsense||(2003)
|-
|<UL>||Old Folks||(2006)

|}

Eksterni linkovi 
	 
 
 Jonathan Winters' Official Homepage	 
 Archive of American Television interview with Jonathan Winters Part 4 of 5 	
 Archive of American Television interview with Jonathan Winters - Index

Američki filmski glumci
Američki televizijski glumci
Hollywood Walk of Fame
Dobitnici nagrade za najboljeg sporednog glumca u humorističkoj seriji
Evening Shade

Evening Shade je američki televizijski sitcom koji se emitirao na CBS-u od 1990. do 1994. Glavni glumac je bio Burt Reynolds u ulozi bivšeg profesionalnog igrača footballa Wooda Newtona koji se vraća u grad Evening Shade u Arkansasu kako bi trenirao srednjoškolski football koji je dugo vremena gubio utakmice.

Glavna tema serije je bila prikazivanje prednosti života u malom mjestu. Epizode su završavale s naracijom Ossieja Davisa koji bi sažeo sve prikazane događaje i završavao riječima "... u mjestu zvanom Evening Shade."

Naziv "Evening Shade" je navodno sugerirala tadašnja građanka Arkansasa Hillary Clinton, koja je u to vrijeme bila prijateljica producenata.

Likovi

Glavni 
 Woodrow "Wood" Newton (Burt Reynolds)
 Ava Evans Newton (Marilu Henner)
 Evan Evans (Hal Holbrook)
 Ponder Blue (Ossie Davis)
 Dr. Harlan Eldridge (Charles Durning)
 Herman Stiles (Michael Jeter)
 Taylor Newton (Jay R. Ferguson)
 Molly Newton (Melissa Renée Martin) (1990-1991), (Candace Hutson) (1991-1994)
 Will Newton (Jacob Parker)
 Nub Oliver (Charlie Dell)
 Frieda Evans (Elizabeth Ashley)
 Merleen Eldridge (Ann Wedgeworth)
 Fontana Beausoleil (Linda Gehringer)
 Margaret Fouch (Ann Hearn)

Povremeni 
 Dorothy (Jane Abbott)
 Virgil (Burton Gilliam)
 Andrew Phillpot (David A.R. White)
 Doug (Nick Toth)
 Aimee Thompson (Hilary Swank) (1991-1992), (Ari Meyers) (1992-1993)
 Emily Newton (Alexa Vega) (1993-1994)

Izvori 

Američke TV-serije
Sitkomi
Serije nagrađene nagradom Emmy za najboljeg glavnog glumca u humorističkoj seriji
Serije nagrađene nagradom Emmy za najboljeg sporednog glumca u humorističkoj seriji
Authority control 2
Arapsko more

Arapsko more je dio Indijskog oceana između Afričkog roga, Arapskog poluotoka i Indijskog potkontinenta.

Ime 
U vedskom razdoblju indijske povijesti, Indijci su more nazivali Sindhu Sagar. Tijekom starog vijeka Arapsko more zajedno s Crevnim nazivano je i Eritrejskim morem.

Hidrografija 
Maksimalna širina Arapskog mora je oko 2400 km, a najveća dubina mu je 4562 m, u Arapskom bazenu, približno u smjeru zapada od najjužnije točke Indijskog poluotoka. Jedini značajni riječni tok u slivu ovog mora je rijeka Ind (znana i kao Sindhu).

More se na sjeverozapadu sužava u Omanski zaljev, a put kroz Hormuški tjesnac vodi u Perzijski zaljev. Na zapadu, Arapsko i Crveno more dijeli Bab-el-Mandeb.

Granice 
Granice Arapskog mora Međunarodna hidrografska organizacija (IHO) određuje sljedećim linijama:
 Zapad – istočna granica Adenskog zaljeva odnosno meridijan rta Guardafui (ili Ras-Asira, 51°16'E)
 Sjever – istočna granica Omanskog zaljeva odnosno linija između Ras al-Hadda na istoku Arabije (22°32'N) i Ras-Džijunija na obali Pakistana (61°43'E)
 Jug – sjeverozapadna granica užeg Indijskog oceana odnosno linija između južnog ekstrema atola Addu na Maldivima do istočnog ekstrema Ras-Hafuna u Somaliji (10°26'N)
 Istok – zapadna granica Lakadivskog mora odnosno linija od Sadashivgada na zapadnoj obali Indije () do Corah Divha () i nadalje dolje prema zapadnoj strani Lakadiva i Maldiva do južnog ekstrema maldivskog atola Addu

Obalne države 
Uzimajući u obzir IHO-ve morske granice, među države na obalama Arapskog mora spadaju Indija, Iran, Maldivi, Oman, Pakistan i Somalija. Pridružujući Arapskom moru Omanski i Adenski zaljev, obalnim državama možemo smatrati i Iran, Ujedinjene Arapske Emirate, Jemen i Džibuti.

Obalni gradovi 
Najveći obalni gradovi su:
 Mumbai (Indija)
 Karači (Pakistan)

Plaže 
Najpoznatije plaže su:
 plaže Karačija, (Clifton)
 plaže Goe
 plaža Juhu (Mumbai)

Veze 
 Indijski ocean

Literatura

Vanjske veze 
Ostali projekti

 
Mora u Africi
Mora u Aziji
Mora Indijskog oceana
Bab-el-Mandeb

Bab-el-Mandeb (arapski: vrata suza) je moreuz koji dijeli Afriku i Aziju (Arapski poluotok) te spaja Crveno more i Adenski zaljev (Arapsko more, Indijski okean). Na afričkoj strani moreuza je država Džibuti, a na azijskoj Jemen.

Moreuz je dobio ime (vrata suza) zbog opsane navigacije ili, po arapskoj legendi, po zemljotresu koji je razdvojio Afriku i Aziju i izazvao veliki broj žrtava (utapljanje).

Moreuz je strateški vrlo važan, a predstavlja i jedan od najprometnijih plovnih puteva. Širok je oko 30 km. Na azijskoj strani se nalazi rt Ras Menheli, a na afričkoj Ras Siyan. Vulkanski otok Perim dijeli moreuz u 2 kanala - Bab Iskender (istočni) i Dact-el-Mayun (zapadni). Bab Iskander (Aleksandrov tjesnac) je širok oko 3 km, a dubok oko 30 m, dok je Dact-el-Mayun širok oko 25 km, a dubok oko 300 m. Uz afričku obalu se nalazi otočje francuskog naziva Sept Freres (Sedmero braće).

Istočnim (Bab Iskender) kanalom teče jaka površinska struja prema Crvenom moru, a dubinska struja u suprotnom smjeru teče zapadnim kanalom.

Morski tjesnaci u Džibutiju
Morski tjesnaci u Eritreji
Morski tjesnaci u Jemenu
Tjesnaci Crvenog mora
Tjesnaci Indijskog oceana
Omanski zaljev

Omanski zaljev (poznat kao i Omansko more ili Makranski zaljev) zapravo je morski prolaz (a ne zaljev) koji spaja Perzijski zaljev s Arapskim morem (dio Indijskog oceana), a nalazi se između država UAE i Omana na jugozapadu Arapskog poluotoka te Irana i Pakistana na sjeveru. Dubina mora kreće se do 2500 m. Na sjeverozapadu zaljeva nalazi se Hormuški tjesnac, strateški važan za protok 40 % svjetske nafte koja se crpi uz obale Perzijskog zaljeva.

Granice 
Granice Omanskog zaljeva Internacionalna hidrografska organizacija (IHO) određuje sljedećim linijama:
 Zapad – istočna granica Perzijskog zaljeva odnosno linija između Ras-Lime (25°57'N) na južnoj (omanskoj) obali i Ras-Kuha (25°48'N) na sjevernoj (iranskoj) obali
 Istok – zapadna granica Arapskog mora odnosno linija između Ras al-Hadda na istoku Arabije (22°32'N) i Ras-Džijunija na obali Pakistana (61°43'E)

Veze 
 Perzijski zaljev
 Hormuški tjesnac
 Arapsko more
 Indijski ocean

Literatura

Vanjske veze 
  Omansko ministarstvo vanjskih poslova Omani Ministry of Foreign Affairs
Ostali projekti

Zaljevi u Aziji
Zaljevi Indijskog oceana
Mora u Aziji
Mora Indijskog oceana
Adenski zaljev

Adenski zaljev (arap. خليج عدن) nalazi se u Arapskom moru između Jemena na južnoj obali Arapskog poluotoka i Somalije na Rogu Afrike. Na sjeverozapadu se spaja s Crvenim morem kroz tjesnac Bab-el-Mandeb, koji je širok oko 20 milja.

Adenski zaljev je vrlo važan plovni put iz Sueskog kanala, koji povezuje Sredozemno more i Arapsko more - Indijski ocean. Po njemu prođe 21.000 brodova godišnje 

Danas je Adenski zaljev poznat po nadimku Aleja gusara, zbog velikog broja otmice brodova na ovom području od strane somalijskih gusara.

Hidrografija i hidrologija 
Adenski zaljev je dug oko 1000 km i širok od 150 km do 440 km. Njegova ukupna površina iznosi 410.000 km2. Duž obala zaljeva glavne luke su Aden u Jemenu i Zeila, Berbera i Bosaso u Somaliji.

Temperatura vode Adenskog zaljeva varira između 15 °C i 28 °C, ovisno o sezoni i monsunskim vjetrovima. Slanost voda zaljeva na 10 m dubine varira od 35,3 ‰ duž istočne obale Somalije do visokih 37,3 ‰ u sredini zaljeva. 

Postotak kisika u Adenskom zaljevu na istim dubinama varira između 4,0 i 5,0 ml/L.

Reference

Vanjske veze 
  The Cost of Doing Business on the Open Sea Richard Pollak: The Nation, 22. travnja 2009.
  PERSGA (2006.): Red Sea & Gulf of Aden, United Nations Environment Programme
Ostali projekti

Zaljevi u Africi
Zaljevi u Aziji
Zaljevi Indijskog oceana
Mora u Africi
Mora u Aziji
Mora Indijskog oceana
Hormuški tjesnac

Hormuški tjesnac (perzijski: تنگه هرمز) je relativno uski pojas Indijskog oceana između Omanskog zaljeva na jugoistoku i Perzijskog zaljeva na jugozapadu. Sjeverna obala tjesnaca pripada Iranu, a južna Ujedinjenim Arapskim Emiratima i Omanu (eksklava Musandam).

Strateški položaj iranskih otoka 
Pored sjeverne obale tjesnaca nalazi se nekoliko iranskih otoka: Kiš, Kešm, Abu Musa te Veliki i Mali Tunb. Ovi otoci imaju veliki strateški značaj kao platforme s kojih se može nadzirati promet u tjesnacu.

Na konferenciji za štampu 18. 12. 1997., iranski je zamjenik ministra vanjskih poslova Abas Maleki izjavio da Iran podržava slobodan prolaz tankera kroz tjesnac, no da zadržava pravo da zatvori tjesnac ako bude ugrožen.

Etimologija 
Otvaranje Perzijskog zaljeva je opisano u djelu Periplus Maris Erythraei (dosl. „Put oko Eritrejskog mora“), mornarskom "vodiču" iz 1. vijeka.

Avionska nesreća 3. 7. 1988. 

Dana 3. 7. 1988., Hormuški tjesnac je bio poprištem jedne od najkontroverznijih avionskih nesreća u historiji. Mornarica SAD-a (USS Vincennes) je pomoću navođenog projektila oborila iranski putnički avion Airbus A300 (Iran Air let 655). Svih 290 putnika (uključujući 66 djece) je poginulo. Tadašnji potpredsjednik SAD-a George H. W. Bush je izjavio kako se nikad neće ispričati za djela Amerikanaca (I will never apologise for what Americans do), a kapetan USS Vincennes, William C. Rogers III. je odlikovao odličjem Legije zaslužnih (Legion of Merit).

Izvori

Eksterni linkovi 

 Strait of Hormuz website:  uključuje i stare karte

Morski tjesnaci u Iranu
Morski tjesnaci u Omanu
Morski tjesnaci u Ujedinjenim Arapskim Emiratima
Tjesnaci Perzijskog zaljeva
Hormuzgan
Anohni

Antony Hegarty je engleski muzičar, poznat kao pevač grupe Antony and the Johnsons.

Biografija 
Rođen je u Sussexu, 1971. godine, ali se već 1977. preselio u Amsterdam, a odatle u Californiju 1981.

Kao tinejdžer voleo je britanski synthpop, a posebno izvođače kao što su Mark Almond, Alison Moyet i Boy George.

Godine 1990. seli se na Manhattan, gde završava studije eksperimentalnog teatra na New York University i osniva kolektiv Blacklips Performance Cult sa Johannom Constantine.

Prvi album sa grupom, pod nazivom Antony and the Johnsons  izdaje 1998. godine. A drugi album I Am a Bird Now  osvaja Mercury Music Prize za najbolji album 2005. godine.

Anthony je sarađivao sa Lou Reedom na pesmi Animal Serenade. Takođe, sarađivao je i sa Brianom Ferryjem, Halom Willerom i sa Rufusom Wainwrightom. Na poslednjem albumu pevačice Björk, Volta, Anthony je sarađivao na dve pesme.

Takođe, Anthony je jedan od muzičara koji su radili na filmu Leonard Cohen: I'm Your Man o Leonardu Cohenu.

Engleski pop-pjevači
Britanski pijanisti
Engleski tekstopisci
Gej muzičari
LGBT osobe iz Engleske
Michael Jeter

Michael Jeter (26.8. 1952 - 30.3. 2003.) bio je američki glumac.

Biografija 
Jeter je rođen u Lawrenceburgu u državi Tennessee kao sin Williama (27.5. 1922) i Virginia Jeter (23.8. 1929). Bio je student na Državnom univerzitetu Memphisa kada se prestao zanimati za medicinu i umjesto toga posvetio glumi. Kazališnu karijeru je započeo u Baltimoreu, s obzirom da je čuo da se teško probiti u New Yorku bez članstva u glumačkom sindikatu Actors' Equity Association.

Neobičan izgled, fleksibilnost i energična izvedba je potakla Tommyja Tuena da ga angažira u Off-Broadway predstavi Cloud 9 a kasnije na Broadwayu, u nezaboravnoj ulozi u mjuziklu Grand Hotel, za koju je dobio nagradu Tony godine 1990.

Jeter je tih dana bio otvoren o svojoj homoseksualnosti, kao i zarazi HIV-om, u doba kada se vrlo malo znalo o toj bolesti, kao i načinu njenog prenošenja. Također se javno očitovao i problemima vezanim uz alkoholizam i ovisnost o drogama. Zbog toga je odlučio napustiti glumu, ali se ipak nešto kasnije vratio, uglavnom nastupajući na filmu i televiziji.

Jeter se specijalizirao za tumačenje ekscentričnih, pretencioznih ili grotesknih likova nalik na one koje je glumio u filmovima The Fisher King, Fear and Loathing in Las Vegas i Drop Zone. Ponekad se, pak, uspio riješiti tih stereotipova i tumačiti nešto ozbiljnije i publici simpatičnije likove kao u filmovima Jurassic Park III i Open Range. Godine 1992. je pak osvojio Emmy za ulogu u televizijskom sitcomu Evening Shade. Mlađa publika u SAD ga poznaje po ulozi "Mr. Noodleovog (brata)" u TV-seriji Sesame Street (2000 - 2003).

Teatar 
 Once in a Lifetime
 G. R. Point
 Cloud 9
 Grand Hotel 
 Alice in Concert
 Greater Tuna

Televizija 
 Evening Shade
 Tales of the City (miniserija iz 1994. u produkciji PBS)
 Gypsy (TV-verzija iz 1993.)
 Sesame Street: Elmov prijatelj "Mr. Noodleov brat"
 Hothouse
 From Here to Eternity
 Taken

Filmovi 
 The Polar Express (2004), Smokey/Steamer (posthumno)
 Open Range (2003), Percy
 Welcome to Collinwood (2002), Toto
 Jurassic Park III (2001), Mr. Udesky
 The Green Mile (1999), Eduard Delacroix
 The Gift (2000),Gerald Weems
 Jakob the Liar (1999), Avron
 True Crime (1999), Dale Porterhouse
 Patch Adams (1998), Rudy
 Fear and Loathing in Las Vegas (1998), L. Ron Bumquist
 Mouse Hunt (1997), Quincy Thorpe
 Air Bud (1997), Norman F. 'Norm' Snively/Clown the Hound
 The Boys Next Door (1996), Arnold Wiggins
 Waterworld (1995), Old Gregor
 Drop Zone (1994), Earl Leedy
 Sister Act 2: Back in the Habit (1993), Otac Ignatius
 The Fisher King (1991), homeless cabaret singer
 Tango & Cash (1989), Skinner
 Dead Bang (1989), Dr. Krantz
 The Money Pit (1986), Arnie
 Zelig (1983), Brucoš #2
 Ragtime (1981), poseban izvjestitelj
 Hair'' (1979), Sheldon

Eksterni linkovi 

 
 Jeter's Internet Broadway Database entry
 Michael Jeter on Find-A-Grave

Jeter, Michael
Američki filmski glumci
Američki televizijski glumci
Jeter, Michael
Jeter, Michael
Jeter, Michael
Jeter, Michael
Seinfeld

Seinfeld je Emmyjima nagrađivan američki televizijski sitcom koji se originalno prikazivao na NBC-u od 5.7. 1989. do 14.5. 1998, u ukupno devet sezona. Mnoge od njegovih poštapalica su ušle u leksikon popularne kulture. Serija je bila na vrhu liste gledanosti u svojoj šestoj i devetoj sezoni, te bila među prve dvije (zajedno s "ER") svake godine od 1994 do 1998. Mjesto radnje joj je bio Upper West Side— četvrt u njujorškoj općini. Seinfeld je po TV Guideu najbolja TV serija ikada snimljena.

Seriju su stvorili Larry David i Jerry Seinfeld, a potonji je u njoj glumio istoimeni, lik, odnosno fiktivna verzija sebe. Radnja se uglavnom odigravala u stambenoj četvrti njujorškog Upper West Sidea, te su glavni junaci bili Jerryjevi prijatelji i poznanici, kao što su George Costanza (Jason Alexander), Elaine Benes (Julia Louis-Dreyfus) i Cosmo Kramer (Michael Richards). Seinfeld je producirala tvrtka Castle Rock Entertainment, (u vlasništvu Warner Bros.a), a distribuirale Columbia Pictures Television i Columbia TriStar Television (danas Sony Pictures Television). Seinfeld su uglavnom pisali David i Seinfeld, a kasnije i mnogi drugi scenaristi, kao što su Larry Charles, Peter Mehlman, Gregg Kavet, Andy Robin, Carol Leifer, David Mandel, Jeff Schaffer, Steve Koren, Jennifer Crittenden, Tom Gammill & Max Pross, Alec Berg i Spike Feresten.

Vanjski linkovi 
 Seinfeld.com, službena stranica na Sony Pictures Television
 the službena Seinfeld stranica na Myspaceu
 
 Seinfeld Blog 
 SeinFAQ—The Unofficial Seinfeld FAQ (Frequently Asked Questions)
 Seinfeld episodes at TV.com 
 SeinfeldChronicles.com —includes all 180 scripts
 SeinfeldScripts.com—includes all scripts
 Seinfeld Quiz —Seinfeld Trivia questions
 Google Street View links—Links to Google Street Views of some Seinfeld locations

Sitkomi
Serije nagrađene Emmyjem za najbolju humorističku seriju
Serije nagrađene nagradom Emmy za najboljeg sporednog glumca u humorističkoj seriji
Serije nagrađene Zlatnim globusom za najbolju seriju - komedija ili mjuzikl
Authority control 2
Michael Richards

Michael Anthony Richards (24.7. 1949.) je američki komičar i filmski i televizijski glumac, najpoznatiji po ulozi ekscentrika Cosma Kramera u TV-seriji Seinfeld, ulozi zbog koje je dobio tri nagrade Emmy.

Richards je započeo karijeru kao stand up komičar, a nacionalnu slavu stekao nastupom u prvoj specijalnoj kablovskoj emisiji Billy Crystala. Kasnije je postao član stalne glumačke postave u ABC-ovoj TV-seriji Fridays. Prije Seinfelda je često gostovao u televizijskim serijama kao što su Cheers, Night Court, Miami Vice i St. Elsewhere. Među filmskim ulogama se ističu So I Married an Axe Murderer, Problem Child i UHF. Nakon Seinfielda, Richards je glumio u vlastitom sitcomi The Michael Richards Show, koja nije izdržala niti jednu sezonu. Nakon prekida snimanja, vratio se svojim korijenima i nastupa kao stand up komičar.

U novembru 2006. postao je predmetom kontroverze kada je uputio rasne uvredecrnim članovima publike koji su ga provocirali za vrijeme nastupa. Nakon nekoliko dana se ispričao zbog svojih riječi.

Richards je također producent, pisac i mason. Iz braka s Cathleen Richards ima kći Sophiju, a danas je zaručen za glumicu Beth Skipp.

Bilješke

Eksterni linkovi 

 

Richards, Michael
Richards, Michael
Authority control
Kovačeva Bara

Kovačeva bara je selo koje se nalazi u opštini Leskovac u Južnobačkom okrugu. Selo ima većinsko srpsko stanovništvo, a broj stanovnika prema popisu iz 2002. je bio 167.

Geografske odlike 
Kovačeva Bara se nalazi u okolini varošice Grdelica u Grdeličkoj klisuri, desno od Južne Morave. Leskovac je udaljen oko 25 km. Veće naseljeno mesto je i Vlasotince koje se nalazi na oko 8 km od sela, ali nije spojeno dobrim putevima tako da se do njega može stići samo zaobilaznim putem preko Leskovca ili Grdelice. Na 291 km auto-puta Beograd-Preševo, skreće se u Grdelicu, a nakon oko 7 km brdsko-planinskog puta od Grdelice stize se u Kovačevu Baru.

Selo leži na oko 700-900 m nadmorske visine. Oko Kovačeve bare smeštena su i druga sela: Velika Sejanica, Vilje kolo, Kozare, Dedina Bara, Gradište, Dadince itd. Voda za piće se dobija iz izvora i bunara, a poznatiji izvori su: Đelinski, Poriđanski, Deda Milinski, Muzanski i dr. Selo je razbijenog brdsko-planinskog tipa. Kovačeva Bara ima dve mahale - Selo i Muzan i nekoliko manjih grupa kuća. Prva mahala predstavlja glavni deo sela, kuće pojedinih rodova uglavnom su u okupu.

Stanovništvo 
Kovačeva Bara je relativno mlado naselje. Po opštem kazivanju i izvorima, ono je osnovano kratko vreme posle osnivanja susednog sela Velike Sejanice, koja lezi na plodnijem zemljištu. Osnivači današnjeg sela bili su Srbi doseljeni iz nekog kopaoničkog sela u prvoj polovini 19. veka, oko 1820. Posle Drugog svetskog rata, dosta stanovnika je prešao u Grdelicu.

Demografija 
U naselju Kovačeva Bara živi 129 punoletnih stanovnika, a prosečna starost stanovništva iznosi 41,8 godina (39,0 kod muškaraca i 44,5 kod žena). U naselju ima 55 domaćinstava, a prosečan broj članova po domaćinstvu je 3,04.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

Reference

Vanjske veze 

Naselja u centralnoj Srbiji
Titij

Titija, Titije ili Titij (grč. , Tituós) u grčkoj mitologiji je div.

Zeus se zaljubio u Elaru i odnio ju daleko od svoje žene Here, u podzemlje, Gejinu utrobu. Tamo je Elara rodila Titija, iako je on možda Gejin (Zemljin) i Zeusov sin. Titija je odrastao i pokušao silovati Letu, a ubili su ga Apolon i Artemida ili su ga ostavili živog, ali mora u podzemlju (u kojem je rođen) biti rastegnut dok mu jastrebovi trgaju jetru (slično orao Prometeju). Titijina je kći Europa. Vergilije govori kako je u rimskoj mitologiji Titij sin Terre.

Vanjske poveznice 

 Titija u klasičnoj literaturi i umjetnosti 

Grčki bogovi
Frasier

Frasier je popularni američki televizijski sitcom u kome je Kelsey Grammer reprizirao ulogu psihijatra dr. Frasiera Cranea iz prethodne TV-serije Cheers, završene nekoliko mjeseci ranije. David Hyde Pierce, John Mahoney, Jane Leeves i Peri Gilpin su uz njega bili stalna glumačka postava.

Seriju su stvorili i producirali David Angell, Peter Case i David Lee (kao Grub Street Productions) zajedno s Paramount Television. Ista trojka je također napisala i producirala Cheers i stvorila Wings.

Serija se emitirala na NBC-ui jedanaest sezona, od 16.9. 1993. do 13.5. 2004, postavši jednim od popularnih i od kritike hvaljenih TV-programa. Serija je osvojila rekordnih 39 nagrada Emmy za vrijeme emitiranja.

Frasier se na prostoru bivše Jugoslavije emitirao na programu HRT-a i beogradske TV-stanice Studio B.

Eksterni linkovi 

 Frasier na TV IV
 The Frasier Files, a GeoCities-hosted fan's website with transcripts of all episodes
 Goodnight Seattle - the Unofficial Frasier Page - contains cast and character profiles, episode guide, fan fiction, trivia, merchandise and more
 "frasier online A fan site with a lively discussion forum
 

Američke TV-serije
Sitkomi
Serije nagrađene Emmyjem za najbolju humorističku seriju
Serije nagrađene nagradom Emmy za režiju humorističke serije
Serije nagrađene nagradom Emmy za najboljeg glavnog glumca u humorističkoj seriji
Serije nagrađene nagradom Emmy za najboljeg sporednog glumca u humorističkoj seriji
Serije nagrađene Zlatnim globusom za najbolju seriju - komedija ili mjuzikl
The Larry Sanders Show

The Larry Sanders Show je američki satirički televizijski sitcom koji se prikazivao od 1992. do 1998. na kablovskoj mreži HBO. U njoj je stand-up komičar Garry Shandling glumio glavnog protagonista - taštog, neurotičnog voditelja talk showa Larryja Sandersa.

Serija, djelomično inspirirana Shandlingovima iskustvima kao gost-voditelj The Tonight Showa, se od raznih kritičara i fanova rangira uz bok Seinfelda kao jedna od najboljih TV-komedija 1990-ih.

Vanjski linkovi
 Epguides - episodes and air dates guide
 
 Sony Pictures Larry Sanders DVD web page
 Maxim interview with Garry Shandling on Not Just the Best Of The Larry Sanders Show DVD release 

Larry Sanders Show
Serije nagrađene nagradom Emmy za režiju humorističke serije
Serije nagrađene nagradom Emmy za najboljeg sporednog glumca u humorističkoj seriji
Coming out

Coming out (kaming aut), skraćeno od coming out of the closet  i u prevodu izlazak iz ormara, opisuje dobrovoljno obznanjivanje sopstvene seksualne orijentacije ili rodnog identiteta. Najčešće se odnosi na gejeve, lezbejke, biseksualne, transrodne i transeksualne osobe. 

U Hrvatskoj se koristi i prevedenica iskorak.

Biti „out“ znači ne kriti svoju seksualnu orijentaciju ili polno/rodni identitet. Outovanje odnosno samootkrivanje je proces otkrivanja seksualne orijentacije ili polno/rodnog identiteta.
Biti in the closet znači skrivati svoju seksualnu orijentaciju ili polno/rodi identitet.

Neke osobe koje se smatraju gejevima, lezbejkama, biseksualnim ili transrodnim i transeksualnim u nekom periodu svog života mogu živeti u heteroseksualnim vezama ili mogu imati brakove i decu. Poznati primeri su Elton John ili Oscar Wilde. Ovakvo "heteroseksualno" osoba koje su LGBT jeste zapravo faza kada nisu out, odnosno kada su in the closet, a prihvatanjem heteroseksualnog obrasca najčešće se želi stvoriti iluzija zarad prihvatanja od strane heteroseksualne okoline.

Nemaju sve osobe koje su in the closet heteroseksualne veze, ipak na druge načine pokušavaju da prikriju svoje identitete i privlačnost ka istom polu (na primer zamenom ličnih zamenica).

Istorija 
Ideju coming outa uvodi Karl Heinrich Ulrichs kao vid emancipacije. Pošto je shvatio da je slaba vidljivost LGBT osoba velika prepreka u promeni negativnog stava javnosti prema LGBT osobama, on je pozivao gejeve i lezbejke da se outuju.

Proces coming outa 
Postoji nekoliko opisa procesa coming outa, mada je najprihvaćeniji tzv. Cass model, koji predlaže Vivienne Cass. Ona proces coming outa deli na šest faza kroz koje svaka osoba, koja ima uspešan coming out, prolazi. Osoba prolazi od konfuzije identiteta kada se neko sa nevericom pita da li je moguće da je on/ona gej/lezbejka, sve do sinteze identiteta kada osoba integriše svoju seksualnu orijentaciju u ostale aspekte svog života i svoj seksualni identitet smatra samo delom svog identiteta, a ne i celim identitetom. 

Coming out je obično spor i postepen proces. Osoba se obično najpre outuje prijateljima i prijateljicama ili članovima porodice u koje ima najviše poverenja, a tek kasnije i drugima. Neke osobe su out na poslu, a ne i kod kuće, ili obrnuto. Proces coming outa se često nikada ne završava, jer osoba stalno mora da donosi odluke o tome da li će se outovati novim osobama koje upoznaje. 

Proces coming outa se započinje outovanjem sebi, kada osoba po prvi put sebi priznaje da je gej, lezbejka, biseksualna, transrodna ili transeksualna.

Vanjske veze 
 Coming out  iz Labrisove brošure namenjene mladim lezbejkama, gej muškarcima i biseksualnim osobama.
 Coming out pred roditeljima  iz Labrisove brošure namenjene mladim lezbejkama, gej muškarcima i biseksualnim osobama.

LGBT termini
Anglicizmi
James Connolly

James Brandon Connolly (28.11. 1865. - 20.1. 1957.) bio je američki student i atletičar prvi je olimpijski pobjednik Igara modernog doba.

Prva medalja u Ateni, 6.4,. 1896 dodijeljena je za pobjedu u troskoku (13,71 m). Na istim je Igrama Connolly osvojio srebrnu medalju u skoku u vis (1,65 m), te broncu u skoku u dalj (5,84 m).

Na II. Olimpijskim igrama u Parizu svojoj je zbirci dodao i srebro, opet u troskoku (13,97 m). 
Iako su braća Lumiere - August i Louis već u decembru 1895. u Parizu prikazali svoje "žive slike", filmskih kamera u Ateni na Prvim Olimpijskim igrama - nije bilo. Atenskim fotografima moramo biti zahvalni za sva svjedočanstva o obnovljenim Olimpijskim igrama, njima jedino možemo zahvaliti što (kako-tako) znamo kako je izgledao prvi Olimpijski pobjednik James Brandon Connolly.

Connolly, James
Connolly, James
Connolly, James
Connolly, James
Connolly, James
Authority control
Streljaštvo

Streljaštvo je natjecateljski sport koji razvija umijeće pogađanja pokretnih i nepokretnih meta korištenjem različitih vrsta oružja, i to specifično različitih tipova pušaka i pištolja. Ovaj sport ne treba miješati sa streličarstvom, sportom u kojem je također cilj pogoditi metu ali ovaj put korištenjem oružja kao što su luk i strijela te samostrel. Samostrel u disciplinama *field i match* sastavni je dio streljačkog sporta (gađanja u kružne mete), odvojen u posebnu svjetsku federaciju (IAU), ali na razinama država u većini je u sastavu streljačkih saveza i udruga. Streljaštvo je standardni sport u programu modernih Olimpijskih igara. ISSF (Svjetska sportska streljačka federacija) danas broji preko 160 zemalja članica i spada u najraširenije sportove.

Pojedine discipline streljaštva su sastavni dijelovi višebojskih sportova kao što su biatlon i moderni petoboj.

Discipline u streljaštvu 
Pravila i discipline u ovom sportu propisuje Međunarodna streljačka federacija, ili kraće ISSF (od engleskog naziva Internationa Shooting Sport Federation). Iako je streljaštvo bilo u programu još na prvim modernim Olimpijskim igrama u Ateni 1896. godine, ISSF je osnovan tek 1907. godine pod nazivom Union International de Tir (UIT), da bi današnji naziv preuzeo 1998.

U tablici su prikazane najraširenije streljačke discipline, s oznakom koje od njih se nalaze u olimpijskom programu i od kada.

Vanjske poveznice 
 ISSF - službene stranice
 IAU - Svjetska samostrelska unija 
 Hrvatski streljački savez - službene stranice
 Stranice hrvatskog samostrela
 Streljački klub Dalmacijacement Solin 
 Streljački Savez Beograda
Streličarstvo

Streličarstvo je sport preciznosti u kojemu je cilj pogoditi metu strijelom. Najšečće discipline su luk i strijela te samostrel. Streličarstvo spada u streljačke sportove, iako se pod streljaštvom u užem smislu češće podrazumijevaju discipline gađanja vatrenim oružjem kao što su pištolj i puška.

Streličarstvo je jedan od standardnih olimpijskih sportova još od Olimpijskih igara u Parizu 1900. godine.

Discipline gađanja lukom i strijelom 
Dvije su osnovne discipline gađanja lukom i strijelom: gađanje u metu (target) te gađanje u polju (field). Gađanje u metu se izvodi u dvorani na udaljenosti mete od 18 do 25 metara, te na otvorenom uz udaljenosti mete na 90,70,50 i 30 metara za muškarce te 70,60,50 i 30 metara za žene. Natjecanje se izvodi u od 3 strijele na 30 i 50 metara,odnosno 6 strijela na 70 i 90 metara (60 i 70 metara kod žena), nakon kojih natjecatelji prilaze metama i zbrajaju pogodke. Vrijeme za ispucavanje strijela za svaki krug je ograničeno. Meta je oblika koncentričnih krugova, gdje pogodak u unutarnji krug donosi 10 bodova, sve do najšireg kruga koji donosi jedan bod. Kod natjecanja u polju gađa se na često neravnom terenu i to u mete na različitim udaljenostima.

Discipline gađanja samostrelom 
U samostrelu su također dvije glavne discipline. Prva je disciplina gađanja u metu (match) kod koje se gađa u dvorani ili na otvorenom, na udaljenosti od 10 metara stojeći stav, te 30 metara stojeći i klečeči stav. Tipično se gađa po 60 strelica muški, odnosno 40 strelica žene. Disciplina u polju (field) se sastoji od dvodnevnog natjecanja, s po 30 strelica na udaljenostima od 65, 50 i 35 metara oba dana, dakle ukupno u natjecanju 180 hitaca.

Vanjske poveznice 
 FITA - Svjetska streličarska federacija 
 IAU - Svjetska samostrelska unija 
 Hrvatski streljački savez - službene stranice
 Stranice hrvatskog samostrela
 http://www.archery.hr/ stranice hrvatskog streličarskog saveza
Kompozitni luk

Kompozitni luk je luk koji je napravljen od više slojeva različitih materijala.Različiti materijali su stavljani posebnim redom,tako da je svaki materijal iskazivao svoje posebne osobine.Materijali koji su otporni na kompresiju ( jelenski rog ili tisovina) su korišćeni za unutrašnji deo luka ( deo koji je okrenut ka strelcu kada puca ), dok su materijali koji su otporni na naprezanje ( orahovina ) korišćeni za izradu spoljnjeg dela ( deo koji je okrenut od strelca kada puca ).

Prvi kompozitni lukovi su se pojavili u Istočnoj Aziji, Hunski luk je prepoznatljiv primer kompozita.Slojevi kompozitnih lukova pravljenih pre 20. veka sastavljani su pomoću lepka,koji je pravljen od kože ili riblje bešike.To su savijeni lukovi,koji su savijenu unazad i dizajnirani su tako da otpuštaju veliku silu u poređenju sa njegovom veličinom.

Kompozitni lukovi su često koristili konjanici Turci, Mongoli i druga nomadska plemena Azije.Mongloska vojska se sastojala od lake konjice opremljena kompozitom i veoma brzim konjima.

Moderni kompozitni lukovi kao što su kompaund se prave od drveta, plastike i fiberglasa.Na njih negativno deluju promena vremena i vlaga.

Kompozitni lukovi pružaju ogromnu silu s` obzirom na njihovu veličinu.Neki Mongolski lukovi su bili u stanju da proizvedu silu od 60 kg.Što je ista jačina Engleskog dugog luka koji je bio duplo veći.

Turci, Mongoli i mnoga nomadska plemena su koristila vojnu taktiku povlačenja i masovnog ispaljivanja strela,Mongoli su bili poznati po tome da su ispaljivali strele sedeći na konju unazad.

Vidi još 
Spisak oružja u srednjem veku

Oružje
Luk (oružje)
Velški luk

Velški luk ili Engleski luk je oružje koje je u srednjem veku promenilo tehniku ratovanja. 

Potiče iz Velsa. Veličine oko 2 metra, zatezanjem tetive na poseban način je drastično poboljšalo probojnost strele odapete iz ovog luka. Strela je mogla da na 50 metara probije oklop koji su nosili dotle gotovo nepobedivi konjanici u oklopu. Velški luk je ubrzo izbacio iz upotrebe glomazne i teško pokretljive oklopnike, koji su sada postali i vrlo ranjivi.

Vidi još 

 Bitka kod Crécyja
 Spisak oružja u srednjem veku

Oružje
Luk (oružje)
Vitez

U prošlosti, vitez je bio ratnik koji je sledio plemića ili plemić koji je sledio kralja.

Danas je, u nekim zamljama, vitez titula koju dodeljuje monarh. U Velikoj Britaniji i nekim drugim zamljama Komonvelta vitezovi se oslovljavaju sa ser.

Koreni 

 
Reč vitez se prvi put javlja u starom Rimu (equites). Vitez je najčešće opisivan kao sluga Krune i Boga, mada je takođe veoma često i bogati mladi plemić.

Figura viteza iz Persije je dovela do teorije po kojoj su srednjovekovni vitezovi apsorbovali mnoge tradicije koje su do njih došle iz Persijsko-Vizantijskih ratova.

U srednjem veku, termin vitez se odnosio na opremljenog naoružanog vojnika. Izvorno, vitezovi su bili ratnici na konjima, ali se titula kasnije počinje vezivati za plemstvo i socijalni status, ponajviše zbog cene opreme za konjanika. 
U početku konjanici nisu bili toliko važni u ratu, jer su pešaci bili najvažniji u svim severnoevropskim armijama. Tokom vremena konjica je dobijala sve veći značaj u vojnoj taktici evropskih armija. Jedan od razloga je bio taj što su pešaci u borbi u znatno nepovoljnijem položaju u odnosu na konjicu.

Vitezovi u feudalnom sistemu 

Vitezovi i viteštvo su blisko povezani sa feudalnim sistemom. Na teritoriji današnje Francuske, postojala je društvena organizacija u kojoj su ratnici bili posebna socijalna grupa koja je umesto u novcu, koga nikad nije bilo dovoljno, bili plaćani u zemlji. Proširenjem tih imanja nastajala su feudalna dobra. Za vitezove su radili seljaci koji su proizvodili hranu. Kralj je mogao da skupi vitezove zbog nekog vojnog pohoda ili odbrane zemlje.

Posle nekog vremena kraljevi su želeli da poseduju stajaću vojsku koja bi im bila stalno na raspolaganju i koju bi mogli koristiti u dugotrajnim pohodima. Ta vojska bi bila i profesionalna, a samim tim i lojalnija vladaru.

Pravila 

Vitez je morao da se pridržava striktnih pravila ponašanja. Ideali vitezova su bili viteške vrline; kod po kome su bili pod zakletvom, mada je to češće dio romantične legende nego što je to bilo u stvarnosti. Ti kodeksi ponašanja su bili propagirani od strane crkve, koja je promovisala ideale dobročinstva je pokušavala da vitezove pretvori u ratnike za hrišćanstvo.

Promjene 

Promjene u vojnoj taktici, kao što je korišćenje luka i strele velikog dometa kod Engleza protiv francuske konjice (vidi Velški luk), su umanjile značaj vitezova. Pravi kraj vitezovi su doživeli početkom korišćenja baruta i vatrenog oružja.

Počasti: savremena primena 

Titula vitez se još uvek koristi u:

 Velikoj Britaniji i nekim zemljama Komonvelta;
 U nekim evropskim zemljamas, kao što je Holandija. Na holandskom vitez se kaže ridder, titula je npr. Ridder in de Orde van Oranje–Nassau;
 Malezija;
 Tajland;

Spoljašnje veze 
 "Gravure u steni Sasanidskog kralja"

Vojna historija
Vitez (razvrstavanje)

Vitez je riječ koja može označavati:

 vitez, srednjovjekovni, odnosno plemeniti ratnik
 Vitez, grad i sjedište općine u BiH
Sean Hayes

Sean Patrick Hayes (26.6. 1970.) je Emmyjem nagrađen američki glumac i komičar. Najpoznatiji je po ulozi Jacka McFarlanda u sitcomu Will & Grace, za koju je dobio nagradu Emmy, tri SAG nagrade i šest nominacija za Zlatni globus.

Biografija 
Hayes je rođen u Chicagu u porodici irskog porekla i odgajan je kao katolik. Nakon srednje škole studirao je klavir i dirigovanje na Illinois State Universityju, ali je napustio studije. Neko vreme je radio kao pijanista, a bio je i dirigent u Pheasant Run Theater u St. Charles, Illinois. Godine 1995. preselio se u Los Angeles, gde je počeo da radi kao komičar i glumac; snimio je i nekoliko reklama.

Karijera 

Još kao tinejdžer Hayes se pojavio u filmu Lucas kao statista. Svoj prvi film snimio je 1998, godine, Billy's Hollywood Screen Kiss, kojim je privukao pažnju publike, ali i producenata, koji su ga angažovali za ulogu Jack McFarlanda u seriji Will & Grace, po kojoj je najviše poznat. Ova uloga mu je donela sedam uzastopnih nominacija za Emmy za najbolju sporednu mušku ulogu u komediji (Emmy je dobio 2000.) i šest nominacija za Zlatni globus.

Glumio je u filmovima kao što su Cats & Dogs, Martin and Lewis (2002) u kome je glumio Jerry Lewisa, Pieces of April (2003), Win a Date With Ted Hamilton! (2004), pozajmio je glas za animirani film Igor (2008). Pojavljivao se u serijama kao što su Scrubs i 30 Rock.

Godine 2010. Hayes ima svoj debi na Broadwayu u mjuziklu Promises, Promises.

Privatni život 

Tokom karijere Hayes je igrao i gej i straight likove, ali je odbijao da govori o svojoj seksualnoj orijentaciji u javnosti sve dok u intervjuu za The Advocate marta, 2010. nije saopštio da je gej. U intervjuu je objasnio da nikada nije lagao u vezi sa svojom seksualnošću, samo da je nije iznosio u javnost, jer: "[k]ada me vidite da igram Jacka, želim da verujete da je on gej lik. Posle Will & Grace kada igram straight lika, želim da i u to, takođe, poverujete."

Nagrade

Literatura 
 Sean Hayes. Biography Resource Center Online. Gale Group. 1999.

Bilješke

Vanjski linkovi 
 
 
 Bravo's Situation: Comedy 
 Zap2It - Sean Hayes Shows 'Grace' Under Pressure
 Doritos "Laundromat" ad starring Sean Hayes

Američki televizijski glumci
Dobitnici nagrade za najboljeg sporednog glumca u humorističkoj seriji
LGBT osobe iz Sjedinjenih Američkih Država
Gej glumci
Sean Hayes (razvrstavanje)

Sean Hayes se može odnositi:

 Seán Hayes (političar) (isto tako poznat kao John Hayes), član Sinn Féina i 1. Dáil Éireanna, isto kao 2. i 3.
 Sean Hayes (muzičar) (1969-), američki pjevač i kantautor
 Sean Hayes (glumac) (1970-), Emmyjem nagrađen glumac, najpoznatiji po ulozi Jack McFarlanda u sitcomu Will & Grace
Ally McBeal

Ally McBeal je američka televizijska serija koja se emitirala na mreži FOX od 1997. do 2002. te bila jedna od najpoznatijih serija iz žanra "dramedije" 1990-ih i osvojila mnoge nagrade. 

Seriju je stvorio David E. Kelley, a glavna glumica je bila Calista Flockhart u naslovnoj ulozi kao mlada odvjetnica koja radi u fiktivnoj bostonskoj odvjetničkoj tvrtki (named Cage, Fish and Associates) zajedno s mnogim drugim mladim odvjetnicima čiji su životi bili prepuni melodrame.

Ally McBeal na prostoru bivše Jugoslavije 
Ally McBeal je u Hrvatskoj prikazivala privatna TV-kuća Nova TV. U Srbiji ju je prikazivala RTS i BK Telekom. U Sloveniji su je prikazivale TV-kuće Kanal A i POP TV.

Vanjske veze 
 Ally McBeal: Woman of the '90s or Retro Airhead
 Ally McBeal on Paramount Comedy 

TV serije
Serije nagrađene Emmyjem za najbolju humorističku seriju
Serije nagrađene nagradom Emmy za najboljeg sporednog glumca u humorističkoj seriji
Serije nagrađene Zlatnim globusom za najbolju seriju - komedija ili mjuzikl
Dramedija

Dramedija (), za koju se u SAD ponekad koristi izraz komedija-drama (), je naziv za poseban žanr televizijskih serija (rjeđe igranih filmova) koje predstavljaju svojevrstan hibrid između komedije i drame, odnosno humorističke i dramske serije.

U SAD su ubrzo nakon uvođenja televizije vodeće TV mreže došle pod snažan pritisak oglašivača da svoj program jasno klasificiraju i kodificiraju. Tako su igrane TV serije morale trajati 30 minuta i imati lagan ton, što je dovelo do stvaranja sitcoma. Od dramskih serija se očekivalo da budu duže i imaju ozbiljan ton.

Od početka 1970-ih TV-producenti su počeli zaobilaziti to pravilo, najčešće kroz uvođenje ozbiljnijih sadržaja u sitcome, odnosno institut vrlo posebnih epizoda posvećenih društvenim problemima. S druge strane se u jednosatnim epizodama dramskih serija počelo pojavljivati sve više humorističkih, a ponekad i samoparodijskih sadržaja.

Na brisanje jasne granice između televizijske komedije i drame je utjecala i pojava kablovske televizije čiji program nije bio ograničen konvencijama.

Sam izraz dramedija je, pak, pogotovo kada je riječ o igranim filmovima, ponekad stekao pejorativan izraz, odnosno neki ga kritičari koriste za komedije čiji su tvorci shvatili da nemaju smisao za humor, odnosno za drame koje se u trailerima i promotivnim materijalima reklamiraju kao komedije.

Vanjske veze 
 Comedy-drama at the All Movie Guide

 
Žanrovi
Drama
Komedije
Televizijski žanrovi
Peter MacNicol

Peter MacNicol (10.4. 1954. -) je Emmyjima nagrađeni američki glumac.

Rođen u Dallasu kao najmlađi od petoro djece, MacNicol je glumačku karijeru započeo kao student Univerziteta Minnesota. Dvije sezone je nastupao u teatru Gutrie, gdje ga je zapazio njujorški agent za talente i rekao mu da se preseli u Manhattan. Angažiran u off-Broadway predstavi Crimes of the Heart, MacNicol je nakon brodvejske premijere osvojio Theatre World Award. Zahvaljujući tome je dobio ulogu Stinga u znamenitom filmu Sofijin izbor.

U nastavku karijere MacNicol je pokazao sposobnost da se podjednako nosi s dramskim i humorističkim ulogama. Od njih je široj publici najpoznatija ona u popularnoj televizijskoj seriji Ally McBeal gdje je glumio ekscentričnog odvjetnika Johna Cagea, i za što je 2001. godine dobio nagradu Emmy za najboljeg sporednog glumca u humorističkoj seriji.

Trenutno živi u Los Angelesu sa suprugom Corrie Williams, socijalnom aktivisticom.

Odabrana filmografija 
 Dragonslayer (1981)
 Sophie's Choice (1982)
 Ghostbusters II (1989)
 By Dawn's Early Light (1990)
 HouseSitter (1992)
 The Powers That Be (1992)
 Addams Family Values (1993)
 Radioland Murders (1994)
 Chicago Hope (1994–1995)
 Dracula: Dead and Loving It (1995)
 Ally McBeal (1997–2002)
 Bean (1997)
 Baby Geniuses (1999)
 Crazy Love (2003)
 Harvey Birdman Attorney at Law (2003–2007): X the Eliminator
 Breakin' All the Rules (2004)
 Danny Phantom (2004-present): Sidney Poindexter (specijalni gost)
 The Batman (2004dans): Dr.Langstrom/Man-Bat
 Justice League Unlimited (2005): Chronos
 NUMB3RS (2005-danas)
 24 (2007)
 The Spectacular Spider-Man (2008): Dr. Octopus

Bilješke

Vanjski linkovi 
 
 

Američki filmski glumci
Američki televizijski glumci
Dobitnici nagrade za najboljeg sporednog glumca u humorističkoj seriji
Everybody Loves Raymond

Everybody Loves Raymond je američki televizijski sitcom originalno emitiran na CBS-u od 1996. do 2005. Smatra se jednim od kritike najhvaljenijih američkih sitcoma svog vremena.

Zaplet se vodio oko Italoamerikanca Raya Baronea, novinara sportske rubrike iz Lynbrooka na Long Islandu koji je živio sa suprugom Debrom Barone, kćerkom Ally, sinovima-blizancima Michaelom i Geoffreyjem. Rayovi roditelji i ljubomorni samosumnjajući brat Robert Rayu or i njegovoj porodici nikada nisu davali mir. Ray se često nalazio usred tuđih problema, i često za njih bio okrivljavan.

Everybody Loves Raymond na prostoru bivše Jugoslavije 
Everybody Loves Raymond se u Hrvatskoj prikazuje na programu Nove TV pod nazivom Svi vole Raymonda.
U Srbiji se prikazuje na televiziji Avala.

Eksterni linkovi 
 "You're Lucky, You're Funny: How Life Becomes a Sitcom" By: Phil Rosenthal.
 CBS's Everybody Loves Raymond official site
 Official syndication site
 Raymondland video clips 
 Outtakes from the show 
 
 Chat about Everybody Loves Raymond 
 US actor Peter Boyle dies aged 71
 Clips of Everybody Loves Raymond free at AOL Video

Američke TV-serije
Sitkomi
Serije nagrađene Emmyjem za najbolju humorističku seriju
Serije nagrađene nagradom Emmy za najboljeg glavnog glumca u humorističkoj seriji
Serije nagrađene nagradom Emmy za najboljeg sporednog glumca u humorističkoj seriji
Serije nagrađene nagradom Emmy za najbolju glavnu glumicu u humorističkoj seriji
Brad Garrett

{{Infokutija02 glumac
| ime = Brad Garrett
| slika = BradGarrettApr2011.jpg
| opis = Brad Garrett u aprilu 2011.
| ime_po_rođenju = Brad H. Gerstenfeld
| datum_rođenja = 
| mjesto_rođenja = Woodland Hills, Kalifornija, SAD
| znamenite_uloge = Robert Barone u Everybody Loves Raymond  Eddie Stark u'Til Death
| nagrade = {{awd|award=Emmy za najboljeg sporednog glumca u humorističkoj seriji|year=2001, 2002 i 2005|title=Everybody Loves Raymond}}
|zanimanje= glumac, komičar
|supružnik = Jill Diven (1999–2006; 1 kćer)
}}Brad Garrett (rođen kao Brad H. Gerstenfeld' 14.4. 1960) je američki glumac i komičar, trostruki dobitnik Emmyja, poznat po ulogama u televizijskim sitcomima Everybody Loves Raymond i 'Til Death''.

Bilješke

Vanjske veze 

 

Američki televizijski glumci
Američki komičari
Dobitnici nagrade za najboljeg sporednog glumca u humorističkoj seriji
Entourage (TV serija)

Entourage je Emmyijem nagrađena američka TV serija koja se originalno emitirala na programu kablovske mreže HBO od 2004. do 2011. Kreirao ju je Doug Ellin a radnja joj prati uspon Vincenta Chasea, mlade filmske zvijezde s holivudske A-liste te život njegovih prijatelja iz djetinjstva rodom iz Queensa u New Yorku dok se pokušavaju snaći na nepoznatom terenu Hollywooda u Kaliforniji. Izvršni producenti serije su Doug Ellin, Mark Wahlberg i Stephen Levinson, a glavni zaplet je djelomično temeljen na Wahlbergovim stvarnim životnim iskustvima. Uvodnu temu "Superhero" izvodi Jane's Addiction.

Izvori

Vanjske veze 
 
 EntourageWiki 
 Entourage  on TV Squad
 TMAC Vids  - Entourage Episode Guide and Videos

Službene stranice 

Američke TV-serije
Sitkomi
Serije nagrađene nagradom Emmy za najboljeg sporednog glumca u humorističkoj seriji
Draž (razvrstavanje)

Draž može biti:
 ono što privlači ljepotom, ugodnošću, milinom;
 naselje i istoimena općina u Baranji (Hrvatska);
 Studio Draž, slovenski modni studio;

Povezano
Lazar Bogdanović (Osijek)

Lazar Bogdanović (Osijek, 23. IV. 1861. - Osijek, 1. III. 1932), sveštenik Srpske pravoslavne crkve (SPC) i pisac.

U Osijeku je završio osnovnu školu i gimnaziju, dok je bogosloviju završio u Sremskim Karlovcima. Nakon završenih bogoslovskih nauka postavljen je za paroha u Čepinu. Kad je 1893. godine osnovana u Varaždinu parohija Srpske pravoslavne crkve izabran je za prvog varaždinskog paroha i tamo je služio 4 godine. Nakon toga izabran je za paroha u Osijeku. Godine 1905. postao je protojerej, a od 1906. do 1912. bio je biran za poslanika na srpskom narodnom i crkvenom saboru u Sremskim Karlovcima.

Sarađivao je u srpskim i nekim ruskim bogoslovskim časopisima. Pisao je u "Istočniku", "Sionu", "Brankovom kolu", "Bratstvu", "Starinaru", "Glasniku srpske crkve", "Ruskom palomniku" i "Glasniku Istoriskog društva u Novom Sadu". Naročito se bavio prošlošću SPC. Napisao je i posebno odštampao istoriju srpske crkve i opštine u Velikoj Kanjiži, a u rukopisu je ostavio monografiju manastira Orahovice.

Izvor:
 "Glasnik Istoriskog društva u Novom Sadu", sveska 13, 1932, str. 480.

Bogdanović, Lazar
Bogdanović, Lazar
Bogdanović, Lazar
Authority control